  Майя Бывальцева Удмуртиысь дышетонъя но тодосъя министр Светлана Болотникова 10-тӥ инвожое журналистъёсын пумиськылыкуз 2020-тӥ арын шор-ёзо ӧнер дышетсконниосы пыронлэн аспӧртэмлыкъёсыз сярысь вераз. Куриськонъёсты кутӥсь ӧриос шор ёзо ӧнер дышетсконниосын 1-тӥ инвожое ужаны кутскизы ни. Ужкагазъёсты сётыны луэ: - пиналъёс асьсэос дышетсконние лыктыны быгато, Роспотребнадзорлэсь вань куронъёссэ быдэсъяса; - электрон почта пыр келяны; - Россиысь почта пыр ыстыны. Отын, кытын вань творческой эскеронъёс, ужкагазъёсты кутон вазьгес йылпумъяське – 10-тӥ гудырикошконэ, 15-тӥ гудырикошконэ отын, кытын творческой эскеронъёс ӧвӧл Светлана Болотникова, Удмуртиысь дышетонъя но тодосъя министрОзьы ик министр пусйиз, дышетсконниын буш интыос кылизы ке, мылкыд карисьёслэсь ужкагазъёссэс 15-тӥ коньывуонозь кутозы на. Светлана Болотниковалэн верамезъя, ватсаса эскеронъёс, со пӧлын физкультурая но, онлайн ортчозы. Амалзэ асьсэос колледжъёс но техникумъёс быръёзы. Ӵемысьгес со запись луэ, озьы ик улэпкын но луыны быгатэ – пусъем дыре видеоконференци амалэн Светлана Болотникова, Удмуртиысь дышетонъя но тодосъя министрМинистрлэн кылъёсызъя, шор ёзо ӧнер дышетсконниосы пырисьёслэн лыдзы берло дыре шӧдскымон йылӥз. Школаын 10-тӥ классэ мынӥсьёс ӧжытгес луизы, тросэзгес 9-тӥ класс бере ӧнер басьтыны мылкыд каро. Пусъём, 2020-тӥ арын Удмуртиысь школаосын 9-тӥ классэз 16 сюрс 619 пиналъёс йылпумъязы. Та дыре Удмуртиын 55 шор ёзо ӧнер дышетсконниос, со пӧлысь 37-ез дышетонъя но тодосъя министерстволэн будр улаз ужало, озьы ик лулчеберетъя министерство бордын (лулчеберетъя колледж но крезьгуръя колледж), тазалыкез утёнъя министерство бордын (эм коллеждъёс) ужасьёсыз но частной колледжъёс вань Светлана Болотникова озьы ик ватсаз, Удмуртиысь шор ёзо ӧнер дышетсконниез йылпумъясьёслы «За особые успехи в освоении профессии» медаль сётъяло шуыса. Таяз арын соин 536 егитъёсты пусъёзы. Соос вылӥ дышетсконние пыризы ке, школаез зарни медален йылпумъясьёс сямен ик, элькун тӧролэсь 2 сюрс 500 манетъем стипендизэ басьтозы. 2019-2020 дышетскон арын сыӵе стипендиез медален пусъем ньыль студентъёс но Удмуртиысь шор ёзо ӧнер дышетсконниез горд дипломен быдтэм 50 студентъёс басьтӥзы.  Тодэ вайытом, коронавирусъя пандемия сэрен таяз арын Россиын укмысэтӥ классъёсын дышетскисьёсты одно сётоно экзаменъёслэсь мозмытӥзы.  Тегъёс: Дышетон Ижкар Удмуртия шорёзоӧнердышетсконниос пиналъёс СветланаБолотникова  